Respatex

Respatex er et tidligere registrert norsk varemerkevaremerkeregistrering hos Patenstyret (registrert i 1959, opphørte i 1999, tilhørte Perstorp AB (Sverige), varemerkeregistrering hos Patenstyret (registrert i 1968, opphørte i 1998, tilhørte Perstorp AB (Sverige)) på et høytrykkslaminat av komposittmateriale produsert av Norsk Hydro fra 1958. På grunn av sin utbredelse i møbelproduksjonen på 1960- og 1970-tallet ble navnet et degenerert varemerke, en fellesbetegnelse på selve produkttypen.Kvisgaard, Henrik (20. juli 2011): Degenerert varemerke; litterært eksempel Geelmuyden, Niels Chr. (2014): En prest og en plage, EBN

Historie
Høytrykkslaminat med dekor (engelsk: High Pressure Laminate), laminerte produkter hovedsakelig benyttet som overflate materiell på innbo og møbler, ble oppfunnet i USA av Marc-Anton André i 1959.(1. november 2008): Constant evolution The Free Library Produktet består av flere lag med stammepapir impregnert med fenolharpiks, dekorpapir og «overlay» impregnert med melaminharpiks. Dette blir deretter presset i en laminatpresse med stort trykk og varme. 

I Norge ble høytrykkslaminat produsert på Gulskogen ved Drammen av Norsk Hydro fra 1958 og solgt under varemerket Respatex. Platene ble først produsert som industrilaminat. Senere ble det lagt inn dekor og mønster på platene. Fabrikken i Gulskogen ble flyttet til Hydrofabrikken på Notodden i 1968. Etter at Hydro i 1980 innledet et samarbeid med Perstorp AB, Sveriges største laminatprodusent, ble en ny fabrikk etablert på Tuven, vest for Notodden sentrum. Her var det produksjon fram til midten av 1980-tallet. I 1984 overtok Norske Skog laminatfabrikken for Respatex fra Norsk Hydro.

På 1950-tallet ble det også produsert laminat under produktnavnet «Fibotex» ved Fibofabrikken i Lyngdal, nå Fibo-Trespo. Produksjonen av laminat foregår fremdeles i Lyngdal, men nå av Alloc AS. Varemerket Respatex eies av Fibo-Trespo (Byggma ASA) og datterselskap Respatex International i London og brukes fortsatt i USA, England og Tyskland.

 Referanser 

Eksterne lenker

 Respatex International Besøkt 14. mai 2014

Kategori:Varemerker
Kategori:Norsk Hydro